CELEX: 62010CN0079
Language: fi
Date: 2010-02-11 00:00:00
Title: Asia C-79/10: Ennakkoratkaisupyyntö, jonka Bundesfinanzhof (Saksa) on esittänyt 11.2.2010 — Systeme Helmholz GmbH v. Hauptzollamt Nürnberg

1.5.2010   
            
            
               FI
            
            
               Euroopan unionin virallinen lehti
            
            
               C 113/23
            
         Ennakkoratkaisupyyntö, jonka Bundesfinanzhof (Saksa) on esittänyt 11.2.2010 — Systeme Helmholz GmbH v. Hauptzollamt Nürnberg
   (Asia C-79/10)
   2010/C 113/35
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Valittaja ja vastapuoli: Systeme Helmholz GmbH
   
      Vastaaja ja valittajan vastapuoli: Hauptzollamt Nürnberg
   
      Ennakkoratkaisukysymykset
   
   
               1)
            
            
               Onko energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY (1) 14 artiklan 1 kohdan b alakohdan ensimmäistä virkettä tulkittava siten, että yksityisen huvi-ilmailun jättämisestä veroedun ulkopuolelle seuraa, että ilmailussa moottoripolttoaineena käytettävien energiatuotteiden vapautus verosta on myönnettävä vain lentoliikenteen harjoittajille, vai onko vapautus verosta ulotettava kaikkiin ilmailussa käytettäviin energiatuotteisiin, kunhan lentokoneen käytön tarkoitus liittyy elinkeinotoimintaan?
            
         
               2)
            
            
               Onko energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 15 artiklan 1 kohdan j alakohtaa tulkittava siten, että säännöksessä viitataan myös moottoripolttoaineeseen, jonka lentokone tarvitsee lentomatkalla lentokonetehtaalle ja takaisin, vai koskeeko veroedun mahdollisuus vain niitä yrityksiä, joiden varsinaisena toimialana on ilma-alusten valmistus, asennus, kokeilu ja huolto?
            
         
               3)
            
            
               Onko energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 11 artiklan 3 kohtaa tulkittava siten, että kun lentokone, jota käytetään sekä yksityisesti että elinkeinotoiminnassa, on energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 14 artiklan 1 kohdan b alakohdassa tarkoitetulla huolto- tai koulutuslennolla, näillä lennoilla käytettävä moottoripolttoaine on vapautettava verosta elinkeinotoimintaan käyttämisen osuutta vastaavasti?
            
         
               4)
            
            
               Jos kysymykseen 3 vastataan kieltävästi: Onko siitä, ettei direktiivin 2003/96/EY 11 artiklan 3 kohtaa voida soveltaa energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 14 artiklan 1 kohdan b alakohdan yhteydessä, pääteltävissä, että jos lentokonetta käytetään osaksi yksityisesti ja osaksi elinkeinotoiminnassa, huolto- ja koulutuslentojen osalta ei ole myönnettävä vapautusta verosta?
            
         
               5)
            
            
               Jos kysymykseen 3 vastataan myöntävästi tai jos vastaava oikeusseuraus johtuu energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY jostain muusta säännöksestä: mitä perusteita ja mitä viitejaksoa on käytettävä lähtökohtana määritettäessä energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 11 artiklan 3 kohdassa tarkoitettua kunkin tyyppisen käytön suhteellista osuutta huolto- ja koulutuslentojen yhteydessä?
            
         
      (1)  EUVL L 283, s. 51